KOMISIJOS SPRENDIMAS
2009 m. balandžio 1 d.
kuriuo panaikinama 13 nebeaktualių bendrosios žuvininkystės politikos srities sprendimų
(pranešta dokumentu Nr. C(2009) 1096)
(2009/309/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2006 m. liepos 27 d. Tarybos reglamentą (EB) Nr. 1198/2006 dėl Europos žuvininkystės fondo (1), ypač į jo 101 straipsnį,
kadangi:
(1)
Didžiausias dėmesys geresnės teisėkūros strategijoje, kurią įgyvendina Bendrijos institucijos, skiriamas Bendrijos teisės skaidrumui didinti. Atsižvelgiant į tai, tikslinga paskelbti negaliojančiais tuos teisės aktus, kurie tikrosios galios nebeturi.
(2)
Toliau nurodyti sprendimai, susiję su bendrąja žuvininkystės politika, tapo neaktualūs, nors oficialiai jie vis dar galioja:
-
1983 m. gruodžio 22 d. Komisijos sprendimas 84/17/EEB dėl tam tikrų priemonių, skirtų pajėgumams žuvininkystės sektoriuje pakoreguoti pagal Tarybos direktyvą 83/515/EEB, įgyvendinimo Jungtinėje Karalystėje (2),
-
1984 m. vasario 24 d. Komisijos sprendimas 84/117/EEB dėl tam tikrų priemonių, skirtų pajėgumams žuvininkystės sektoriuje pakoreguoti pagal Tarybos direktyvą 83/515/EEB, įgyvendinimo Danijoje (3),
-
1984 m. gegužės 4 d. Komisijos sprendimas 84/262/EEB dėl tam tikrų priemonių, skirtų pajėgumams žuvininkystės sektoriuje pakoreguoti pagal Tarybos direktyvą 83/515/EEB, įgyvendinimo Belgijoje (4),
-
1984 m. liepos 6 d. Komisijos sprendimas 84/376/EEB dėl tam tikrų priemonių, skirtų pajėgumams žuvininkystės sektoriuje pakoreguoti, įgyvendinimo Vokietijos Federacinėje Respublikoje (5),
-
1984 m. lapkričio 28 d. Komisijos sprendimas 84/589/EEB dėl tam tikrų priemonių, skirtų pajėgumams žuvininkystės sektoriuje pakoreguoti pagal Tarybos direktyvą 83/515/EEB, įgyvendinimo Graikijoje (6),
-
1985 m. vasario 4 d. Komisijos sprendimas 85/154/EEB dėl tam tikrų priemonių, skirtų pajėgumams žuvininkystės sektoriuje pakoreguoti pagal Tarybos direktyvą 83/515/EEB, įgyvendinimo Prancūzijoje (7),
-
1985 m. rugsėjo 11 d. Komisijos sprendimas 85/437/EEB dėl tam tikrų priemonių, skirtų pajėgumams žuvininkystės sektoriuje pakoreguoti pagal Tarybos direktyvą 83/515/EEB, įgyvendinimo Nyderlanduose (8),
-
1985 m. rugsėjo 16 d. Komisijos sprendimas 85/474/EEB dėl paraiškų, pateikiamų dėl kompensavimo ir išankstinių mokėjimų sumokėjimo, taikant tam tikras priemones, koreguojančias pajėgumą žuvininkystės sektoriuje (9),
-
1985 m. spalio 18 d. Komisijos sprendimas 85/482/EEB dėl tam tikrų priemonių, skirtų pajėgumams žuvininkystės sektoriuje pakoreguoti pagal Tarybos direktyvą 83/515/EEB, įgyvendinimo Italijoje (10),
-
1986 m. liepos 10 d. Komisijos sprendimas 86/352/EEB dėl tam tikrų priemonių, skirtų pajėgumams žuvininkystės sektoriuje pakoreguoti pagal Tarybos direktyvą 83/515/EEB, įgyvendinimo Vokietijoje laikotarpio pratęsimo (11),
-
1986 m. lapkričio 3 d. Komisijos sprendimas 86/539/EEB dėl tam tikrų priemonių, skirtų pajėgumams žuvininkystės sektoriuje pakoreguoti pagal Tarybos direktyvą 83/515/EEB, įgyvendinimo Portugalijoje (12),
-
1986 m. lapkričio 4 d. Komisijos sprendimas 86/540/EEB dėl tam tikrų priemonių, skirtų pajėgumams žuvininkystės sektoriuje pakoreguoti pagal Tarybos direktyvą 83/515/EEB, įgyvendinimo Ispanijoje (13),
-
1991 m. gruodžio 18 d. Komisijos sprendimas 92/86/EEB dėl priemonių, kurioms taikomas Reglamentas (EEB) Nr. 4028/86, pritaikymo buvusiosios Vokietijos Demokratinės Respublikos teritorijoje (14).
(3)
2 konstatuojamojoje dalyje išvardyti sprendimai galios neteko padarius pagrindinių teisės aktų pakeitimus, kurie yra nesuderinami su tų teisės aktų taikymu.
(4)
Siekiant teisinio tikrumo ir aiškumo reikėtų panaikinti tuos nebeaktualius sprendimus.
(5)
Šiame sprendime numatytos priemonės atitinka Europos žuvininkystės fondo komiteto nuomonę,
PRIĖMĖ ŠĮ SPRENDIMĄ:
1 straipsnis
Panaikinami sprendimai
Sprendimai 84/17/EEB, 84/117/EEB, 84/262/EEB, 84/376/EEB, 84/589/EEB, 85/154/EEB, 85/437/EEB, 85/474/EEB, 85/482/EEB, 86/352/EEB, 86/539/EEB, 86/540/EEB ir 92/86/EEB panaikinami.
2 straipsnis
Adresatai
Šis sprendimas skirtas valstybėms narėms.
Priimta Briuselyje, 2009 m. balandžio 1 d.